钦定古今图书集成/明伦汇编/氏族典/第478卷 > 《廖用贤尚友录》 > 万琛
## 钦定古今图书集成/明伦汇编/氏族典/第478卷 > 《廖用贤尚友录》 > 万琛

按《万姓统谱》：琛字廷器，性勇于义。领成化丁酉乡荐，
除清江令，改瑞金。适流贼入城，杀守卒吏，仓卒莫知
所出。或劝其引避，琛曰：“当手刃诸贼，以报国恩。”贼拥
入县内，被执，唾骂不已，遂遇害。时弘治乙丑正月也。
事闻，诏赠光禄少卿，官其子麟为云南吏目，侍读崔
桐为作《忠臣传》。